Moore
Da moore (f-ö. huarmer an elken) (Mustelidae) san en famiili foon da ruuwdiirte (Carnivora). Wan huum bloot da resänte Taxa beåchtet, jeeft dåt (da stjunkdiirte, da eefter en genetisch unersäking en äin famiili san, mateeld) 6 unerfamiilie, 25 sliike än 67 oorte önj jüdeer famiili. Wat huum sü normåål uner "moor" ferstoont, san oorte as di buummoor (Martes martes), di stiinjmoor (Martes foina), di alk (Mustela putorius) unti dåt waasel (Mustela nivalis). Oueers di dåks (Meles meles) än di åter hiire uk deertu.

Histoori 
 Moore jeeft dåt sunt dåt eeotseen, dåt for 55,8 miljoone iirnge begand än for 33,9 miljoone iirnge forbai wus. Jütid wjarn ja bloot önj Euroopa, ouers as in dåt ooligotseen (dåt for 33,9 miljoone iirnge begind än for 23,03 miljoone iirnge forbai wus) Euroopa än Aasien ham döör geograafische änringe (as jü wråldiiljdraft än forålem änringe foon e heefspäägel) ferkååwelden, kiimen ja uk eefter Aasien än Nord-Ameerikaa. Önj dåt pliiotseen (for 1,8 bit 5,3 miljoone iirnge, as üüs forålerner üt e sliik Australopithecus sü ütsåchen) kömen da moore eefter Afrikaa. Önj dåt lääse pliiotseen, as jü lönjbru foon Panama Nord- än Sööd-Ameerikaa ferbün, kömen ja uk eefter Söödameerika. Heer as nü en koord. Euroopa, as dåt önj dåt eeotseen ütsåch, as giilj än heet en A. Önj dåt Euroopa foon dåt eeotseen laaweden da jarste Moore. Da suurte piile wise, hü da moore ham önj dåt ooligotseen ütbriidjen, di ljåcht-weene piil, hü önj dåt pliiotseen, än e junk-weene piil, hü önj dåt lääse pliiotseen. Di laawensrüm foon da moore diling as gjarsgräin, än dåt giilje gebiit hiit (büte da gebiite weer diling heef as) uk nuch deertu. N B bedjüset, dåt deer hiilj was en lönj-bru wus, unti wan dåt en B* as, dåt der åltens nuch iinj as.

Koord

Unerfamilie 
 Mustelinae
 Lutrinae (Otern)

Haanewisinge 

Ruuwdiarten